แวะมาทำธุระที่ไปรษณีย์มักกะสันแล้วก็หาอะไรกิน ก็ปรากฏว่าเห็นร้านนี้เลยแวะเข้าไปถามว่ามีอาหารมังสวิรัติไหม เนื่องจากเดือนนี้เรากินมังสวิรัติทั้งเดือนค่ะ พนักงานแจ้งว่ามีข้าวผัดเจก็เลยแวะกินค่ะ

บรรยากาศร้านน่านั่งดีนะคร้า ยังคิดอยู่ว่าถ้ามีโอกาสมาแถวนี้อีกจะลองกินเมนูอื่นดู แต่วันนี้ขอรีวิวเฉพาะเมนูที่ได้กินแล้วกันนะคะ

ตัวข้าวผัดผัดมาได้ค่อนข้างโอเคนะคะ ผัดดีให้ผักมาเยอะมากสะใจเชียว ผัดได้หอมแต่ด้วยความที่อาจจะเป็นข้าวผัดมังสวิรัติรสชาติก็เลยค่อนข้างอ่อนอ่อนหน่อยค่ะ ต้องปรุงเพิ่มด้วยพริกอีกนิดหน่อย

ตอนแรกเราว่าจะสั่งของหวานด้วยแต่พอถามปรากฏว่าวันนี้มีแต่ไอศกรีมค่ะเนื่องด้วยพรุ่งนี้ร้านจะปิดตัวเค้กก็เลยไม่ได้ทำเพิ่มเลยอดลองเลย

ราคาโอเคนะคะ 65 บาทก็ไม่ได้แพงมาก พนักงานบริการดี ถ้ามีโอกาสจะมาลองกินเมนูอื่นแล้วทำรีวิวใหม่ค่ะ